Vuonna 1930 Lehmann teki Amerikan-debyyttinsä Chicagossa, roolina oli Sieglinde Wagnerin "Valkyyriassa". Lehmannin muita Wagner-rooleja olivat Eva "Nürnbergin mestarilaulajissa" ja Elsa "Lohengrinissä". Hän oli kuuluisa myös Beethovenin "Fidelion" Leonoren roolista. Itävallan tultua liitetyksi Saksaan vuonna 1938 Lehmann muutti Yhdysvaltoihin, missä hän esiintyi Metropolitan-oopperassa vuoteen 1945 saakka.